Դավիթ Տեր-Օհանյան

Դավիթ Ավդեևիչ Տեր-Օհանյան (ապրիլի 8, 1981(1981-04-08), Դոնի Ռոստով, ԽՍՀՄ), ժամանակակից ռուս նկարիչ, «Սև քառակուսի» մրցանակի դափնեկիր (2004)։


== Կենսագրություն ==
Դավիթ Տեր-Օհանյանը ծնվել է 1981 թվականի ապրիլի 8-ին Դոնի Ռոստովում, նկարիչ Ավդեյ Տեր-Օհանյանի ընտանիքում։
1990-ականների սկզբին հորը հետևելով տեղափոխվել է Մոսկվա։ Ապրել է Տրյոխպրուդնիի և Բաումանսկայայի հայտնի սկվոտներում։
Սովորել է Ավդեյ Տեր-Օհանյանի «Ժամանակակից արվեստի դպրոցում»։ 1997-2002 թվականներին եղել է «Ռադեկ» արվեստի խմբի անդամ, 1997-1999 թվականներին մասնակցել է Անատոլի Օսմոլովսկու սեմինարներին։ Մասնակցել է նրա «Ընդդեմ բոլոր կուսակցությունների» կամպանիային և «Բարիկադ» ու «Դամբարան» ակցիաներին։ 2004 թվականին դարձել է ժամանակակից արվեստի բնագավառում Ռուսաստանի առաջին ազգային մրցանակի դափնեկիր՝ «Սև քառակուսի»՝ մրցույթին ներկայացնելով «Օպերացիա» կոչվող աբստրակտ ստեղծագործությունների շարքը։ 2005 թվականին աղմկալից հաջողություն է ունեցել Փարիզում FIAC-ի ժամանակակից արվեստի 32-րդ տոնավաճառում՝ իր «Սրանք ռումբեր չեն» նախագծով։
2011 թվականին դարձել է «Henkel Art Award» արվեստի միջազգային մրցույթի հաղթող, որն անցկացվել է Henkel ընկերության կողմից KulturKontakt-ի աջակցությամբ։ Դավիթն առաջին ռուս նկարիչն է եղել, ով հաղթել է այդ մրցույթում։
2017, 2018 թվականներին ընդգրկվել է Ռուսական ներդրումային արվեստի 49 ART վարկանիշում, ներկայացնելով մինչև 50 տարեկան նշանավոր ժամանակակից նկարիչներին։
Ապրում և աշխատում է Մոսկվայում։


== Աշխատանքները գտնվում են հետևյալ հավաքածուներում ==
Պետական Տրետյակովյան պատկերասրահ, Մոսկվա,
Ռուսական պետական թանգարան, Սանկտ Պետերբուրգ,
Ժամանակակից արվեստի ազգային կենտրոն, Մոսկվա,
Օկլահոմայի արվեստի թանգարան, ԱՄՆ։


== Անհատական ցուցահանդեսներ ==
2019 - «Գնդակ գլորիր», XL պատկերասրահ, Մոսկվա,
2018 - «Alkovi» պատկերասրահ, Հելսինկի,
2015 - «Jhffddfhuddfgdfffy»։ Anna Nova պատկերասրահ, Սանկտ Պետերբուրգ,
2015 - Ալիսա Իոֆե VS Դավիթ Տեր-Օհանյան. Առճակատում»։ Զվերևի Ժամանակակից արվեստի կենտրոն, Մոսկվա,
2014 - «Ձայներ», «Սվետլանա» պատկերասրահ, Մոսկվա,
2014 - «Ինձնից այն կողմ», Բաց ստուդիա, Մոսկվա,
2012 - «Լույսի արագություն»։ Մուլտիմեդիա արվեստի թանգարան, Մոսկվա,
2012 - «Winner of the Henkel Art.Award. 2011» MUMOK, Վիեննա,
2011 - «Պատրաստ է» (Ալեքսանդրա Գալկինայի հետ միասին)։ Paperworks պատկերասրահ, Գինու գործարան, Մոսկվա,
2011 - «Old School» (Ի. Բրաժկինի հետ)։ «Չերյոմուշկի» պատկերասրահ, Մոսկվա,
2010 - «Գեղանկարչություն»։ VP Studio պատկերասրահ, Մոսկվա,
2009 - «Ֆոտոօպերատորի վախը իր առաջ» (Սերգեյ Սապոժնիկովի հետ միասին)։ Ա. Ռոդչենկոյի անվան դպրոց, Մոսկվա,
2009 - «Սև երկրաչափություն», Guelman Projects, Մոսկվա,
2009 - «Մասշտաբ» (Ալեքսանդրա Գալկինայի հետ)։ Diehl + Gallery One, Մոսկվա։
2008 - «Free all JPEGs» (Ալեքսանդրա Գալկինայի հետ միասին)։ «Reflex», «АртСтрелка» պատկերասրահ, Մոսկվա,
2007 - «Գողի օրագիրը» (Ալեքսանդր Կորնեևի հետ միասին)։ Մարատ Գելմանի պատկերասրահ, Մոսկվա,
2007 - «Մասշտաբ 1:30», Մարատ Գելմանի պատկերասրահ, Մոսկվա,
2006 - «Դուք կալանավորված եք» (Ալեքսանդրա Գալկինայի հետ)։ Մոսկվայի Կենտրոնական վարչական շրջանի ներքին գործերի վարչություն,
2004 - «I Have a Dream»։ XL պատկերասրահ, Մոսկվա,
2003 - «Second Hand»։« Ֆրանսիա» պատկերասրահ, Մոսկվա,
2003 - «Ստվերներ», XL Project, «АртСтрелка», Մոսկվա,
2003 - «Bomb», Gallery Showcase, Պրահա,
2003 - «Համբույրներ»։ «Ֆրանսիա» պատկերասրահ, Մոսկվա,
2003 - «Posters», Squat «na Milade», Պրահա,
2002 -«Fotolove», «Ֆրանսիա» պատկերասրահ, Մոսկվա,
2002 -«Party 3», «Ֆրանսիա» պատկերասրահ, Մոսկվա։


== Խմբակային ցուցահանդեսներ ==


=== Բիենալե և առանցքային ցուցահանդեսներ ===
2014 - «Արդիական  նկար»։ Ռուսական թանգարան, Սանկտ Պետերբուրգ,
2013 - «Կողմնակի էֆեկտներ», Էստոնիայի ժամանակակից արվեստի թանգարան, Տալլին,
2013 - «In the Heart of the Country»։ Ժամանակակից արվեստի թանգարան, Վարշավա,
2011 - «Օստալգիա», Նոր թանգարան, Նյու Յորք,
2011 - «Մոդեռնիկոն», Կազա դեյ Տրե Օչի, պալատ, Վենետիկ,
2010 - «Մոդեռնիկոն», Սանդրետտո Ռե Ռեբաուդենգո հիմնադրամ, Թուրին,
2009 - «Ռուսական լետտրիզմ», Նկարչի կենտրոնական տուն, Մոսկվա,    
2008 - «Պայքար դրոշակի համար», Նոր Մանեժ, Մոսկվա,
2007 - Ստամբուլի 10-րդ բիենալե, Թիվ 3 պահեստ, Ստամբուլ,
2007 - «Առաջադիմական հայրենաբաղձություն»։ Ժամանակակից արվեստի կենտրոն Լուիջի Պեչի, Պրատո,
2006 - «Մոդուս Ռ։ Ռուսական ֆորմալիզմն այսօր» Նյուտոն շենք, Մայամի,
2005 - Մոսկվայի 1-ին բիենալե (հիմնական նախագիծ), Նախկին Լենինի թանգարան, Մոսկվա,
2002 - Մանիֆեստա 4, Ֆրանկֆուրտ։


=== Կուրատորական նախագծեր ===
2011 - «Միացում։ Անջատում», «Արտհաուս», Մոսկվա,
2010 - WC, այլընտրանքային Cosmoscow ծրագիր։ «Կրասնի Օկտյաբր», Մոսկվա,
2006 - «8=8», L-պատկերասրահ, Մոսկվա։


== Գրաքննություն ==
2012 թվականի սեպտեմբերին Մուլտիմեդիա արվեստի թանգարանում Դավիթ Տեր-Օհանյանի «Լույսի արագություն» ցուցահանդեսում «Համասեռամոլության քարոզչություն» տեսաինստալյացիան առանց հեղինակի գիտության վերանվանվել է «Անվերնագիր», որն արվեստասեր հասարակությունը ընկալել է որպես թանգարանի ղեկավարության կողմից գրաքննության դրսևորում։


== Ընտանիք ==
Հայրը՝ Ավդեյ Ստեփանովիչ Տեր-Օհանյան (1961), ռուս նկարիչ, «Արվեստ կամ մահ» գործընկերության, Տրեխպրուդնի նրբանցքի պատկերասրահի և «Առաջ» պատկերասրահի հիմնադիր։ Առաջին քաղաքական վտարանդի նկարիչը հետխորհրդային Ռուսաստանի պատմության մեջ։
Եղբայրը՝ Իվան Ավդեևիչ Բրաժկին (1985), ռուս նկարիչ։


== Ծանոթագրություններ ==


== Արտաքին հղումներ ==
Давид Тер-Оганьян на сайте 49ART: Russian Investment Art Rating
Давид Тер-Оганьян на сайте www.gif.ru Archived 2019-09-09 at the Wayback Machine.